Prijave sprejemamo na spletni strani www.konjiskimaraton.si do datuma, navedenega v aktualnem razpisu, oz. do zapolnitve prijav. Upoštevane bodo le tiste prijavnice, ki bodo izpolnjene preko spletne prijave, prijava pa se šteje kot uspešna šele, ko je tudi plačana. Po izvedbi prijave preko spletnega obrazca boste po e-pošti najkasneje v roku dveh ur prejeli potrditveno e-sporočilo z navodili za izvedbo plačila z ustreznim sklicem. Prijavnino poravnate z obrazcem UPN na v elektronskem sporočilu navedeni TRR. Uporabniki mobilne banke lahko plačate s skeniranjem QR kode v e-sporočilu. SEZNAM PRIJAV Prosimo, da potrditveno sporočilo pazljivo preberete in shranite, da boste morebitne napake lahko kadarkoli do zaprtja prijav popravili na povezavi iz tega sporočila. Če potrditvenega elektronskega sporočila ne prejmete, pomeni, da ste ob prijavi navedli napačen elektronski naslov ALI da ste elektronsko sporočilo prejeli pod zavihek Promocije ALI pa v vsiljeno pošto. Račun prejmete po maratonu na vaš elektronski naslov. Če želite račun na podjetje, pri prijavi zgolj vpišite davčno številko podjetja, ostali podatki pa se bodo izpolnili sami na podlagi davčnih evidenc.